5ί9Π3ΐυΓβ ΝοΙ 
\/6ΠΪίΘςΓ_ \ 



ϋϊςΐυΐϊΓίίςηθό 6γ I 
νΑΚνΑΒΑ ΖΑΟΗ^ΑΚΙ 
ϋβΐβ: 2018.05.2(Η 0:41:54 
ΕΕ5Τ Γ 
Κθ35θπ: 5ίβΠ8α ΡϋΡ 
(θΓπΟθΟΟθΐΙ) | 
ίοθ3ΐίοη: Α0τβ|5, ΕΙΙίπϊΚο 
Τγρο9Γ3{ϊο 


20421 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Μάί'ου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1870 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός του ύψους της εφάπαξ χρηματικής 
αρωγής που καταβάλλεται στο τέλος κάθε έτους 
από τον Ειδικό Λογαριασμό Χρηματικής Αρωγής 
του άρθρου 7 του ν. 788/1978 (Α' 104) στα τέκνα 
στρατιωτικών που φονεύονται, αποβιώνουν ή 
εξαφανίζονται σε διατεταγμένη πτήση, πτώση με 
αλεξίπτωτο ή κατάδυση. 

2 Ανάθεση οργάνωσης και λειτουργίας κατασκηνώ¬ 
σεων του Κρατικού Προγράμματος σε Δήμους. 

3 Σύσταση - συγκρότηση τριμελούς γνωμοδοτικού 
οργάνου στο Υπουργείο Διοικητικής Ανασυγκρό¬ 
τησης με αντικείμενο τη διενέργεια δημόσιων 
διαγωνισμών (ανοικτών, κλειστών, πρόχειρων) 
για τις προμήθειες εξοπλισμού και συστημάτων 
πληροφορικής (ΙΐΒΓάννΒΓθ-εοίΐννΒΓθ) και τις προ¬ 
μήθειες, υπηρεσίες και έργα πληροφορικής, ηλε¬ 
κτρονικής διακυβέρνησης και εξυπηρέτησης του 
πολίτη. 


ΑΠΟΦΑΣΕΙΣ 

Αριθμ. Φ. 952/8/37959 Σ.8029 (1) 

Καθορισμός του ύψους της εφάπαξ χρηματικής 
αρωγής που καταβάλλεται στο τέλος κάθε έτους 
από τον Ειδικό Λογαριασμό Χρηματικής Αρωγής 
του άρθρου 7 του ν. 788/1978 (Α' 104) στα τέκνα 
στρατιωτικών που φονεύονται, αποβιώνουν ή 
εξαφανίζονται σε διατεταγμένη πτήση, πτώση 
με αλεξίπτωτο ή κατάδυση. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α. Της παρ. 15 του άρθρου 7 του ν. 788/1978 «Περί 
συμπληρώσεως και τροποποιήσεως διατάξεων του 
ν.δ 398/1974 « Περί Ταμείων Αλληλοβοήθειας Στρατού, 
Ναυτικού και Αεροπορίας» (Α' 104) που προστέθηκε με 
την παρ. 3 του άρθρου 19 του ν. 2936/2001 «Επαγγελ- 
ματίες Οπλίτες και άλλες διατάξεις» (Α' 166). 


β.Του άρθρου 18 του ν. 4505/2017 «Ελληνικό Ινστιτού¬ 
το Βυζαντινών και Μεταβυζαντινών Σπουδών και άλλες 
διατάξεις» (Α' 189). 

2. Την υπ' αρίθμ. Υ10/09-03-2018 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Εθνικής Άμυνας Φώτιο - Φανούριο Κουβέλη» 
(Β' 854). 

3. Την υπ' αριθμ. 16/01/5-12-2017 πρόταση τηςΔιοι- 
κούσας Επιτροπής του Ειδικού Λογαριασμού Αλληλο¬ 
βοήθειας Στρατού. 

4. Την υπ' αριθμ. 17Α/5-12-2017 πρόταση της Διοικού- 
σας Επιτροπής του Ειδικού Λογαριασμού Αλληλοβοή¬ 
θειας Ναυτικού. 

5. Την υπ’ αριθμ. 14/5-12-2017 πρόταση τηςΔιοικού- 
σας Επιτροπής του Ειδικού Λογαριασμού Αλληλοβοή¬ 
θειας Αεροπορίας. 

6. Την υπ' αριθμ. 29Α εισηγητική έκθεση του Προϊστα¬ 
μένου Οικονομικών Υπηρεσιών του Υπουργείου Εθνικής 
Άμυνας. 

7. Το γεγονός ότι από τις διατάξεις της παρούσας από¬ 
φασης δεν προκαλείται πρόσθετη δαπάνη στους προ¬ 
ϋπολογισμούς των Ειδικών Λογαριασμών Χρηματικής 
Αρωγής του άρθρου 7 του ν. 788/1978 των τριών Κλάδων 
των Ενόπλων Δυνάμεων, αποφασίζουμε: 

Άρθρο 1 

Καθορισμός του ύψους της εφάπαξ χρηματικής 
αρωγής που καταβάλλεται στους δικαιούχους 
σύμφωνα με την παρ. 15 του άρθρου 7 του 
ν. 788/1978. 

Το ύψος της εφάπαξ χρηματικής αρωγής η οποία κα¬ 
ταβάλλεται στους δικαιούχους σύμφωνα με την παρ. 15 
του άρθρου 7 του ν. 788/1978 (Α' 104) που προστέθηκε 
με την παρ. 3 του άρθρου 19 του ν. 2936/2001 (Α' 166) 
ορίζεται σε δύο χιλιάδες ευρώ (2.000 €). 

Άρθρο 2 

Διαδικασία και δικαιολογητικά χορήγησης 

Για τη διαδικασία και τα δικαιολογητικά χορήγησης της 
εφάπαξ χρηματικής αρωγής του άρθρου 1 από τους οι¬ 
κείους Ειδικούς Λογαριασμούς Χρηματικής Αρωγής των 
τριών Κλάδων των Ενόπλων Δυνάμεων ισχύουν τα καθο¬ 
ριζόμενα στην υπ' αριθμ. Φ.950/8/28524/Σ.97/25-2-2002 
(Β' 250) απόφαση του Υφυπουργού Εθνικής Άμυνας. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 870/24.05.2018 


Άρθρο 3 
Έναρξη ισχύος 

Η ισχύς της παρούσας αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 2018 
Ο Αναπληρωτής Υπουργός 

ΦΩΤΙΟΣ - ΦΑΝΟΥΡΙΟΣ ΚΟΥΒΕΛΗΣ 


Αριθμ. Δ11 οικ. 26652/ 784 (2) 

Ανάθεση οργάνωσης και λειτουργίας κατασκη¬ 
νώσεων του Κρατικού Προγράμματος σε Δήμους. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. της παρ. 6 του άρθρου 19 παρ. του ν. 2646/1998 
«Ανάπτυξη του Εθνικού Συστήματος Κοινωνικής Φρο¬ 
ντίδας και άλλες διατάξεις» (Α' 236) όπως αντικαταστά- 
θηκε με την παρ. 2 του άρθρου 57 του ν. 4520/2018 
«Μετεξέλιξη του Οργανισμού Γεωργικών Ασφαλίσεων 
σε Οργανισμό Προνοιακών Επιδομάτων και Κοινωνικής 
Αλληλεγγύης (ΟΠΕΚΑ) και λοιπές διατάξεις» (Α'30). 

2. του ν. 749/1948 «Περί Παιδικών εξοχών και ειδικών 
εστιών σιτίσεως παίδων» όπως τροποποιήθηκε και συ¬ 
μπληρώθηκε μεταγενέστερα (Α' 200). 

3. του ν. 2190/1994 (Α' 28) όπως τροποποιήθηκε και 
συμπληρώθηκε μεταγενέστερα. 

4. του άρθρου 94 παρ. 3Β περ. 10 ν. 3852/2010 (Α' 87) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

5. του άρθρου 49, παρ. 6 του ν. 4351/2015 «Βοσκήσιμες 
γαίες Ελλάδας και άλλες διατάξεις» (Α' 164). 

6. της παρ. 2 του άρθρου 16 του ν. 3144/2003 (ΑΊ11) 
«Κοινωνικός διάλογος για την προώθηση της απασχόλη¬ 
σης και την κοινωνική προστασία και άλλες διατάξεις». 

7. του από 24.6.1949 β.δ. (Α' 144) «περί οργανώσεως 
και λειτουργίας παιδικών εξοχών» όπως τροποποιήθηκε 
και συμπληρώθηκε μεταγενέστερα με το από 14.4.1952 
β.δ. (Α' 98) και το π.δ. 272/1978 (Α' 59). 

8. του άρθρου 90 του Κώδικα, ο οποίος κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (Α' 98) όπως τροποποιήθηκε μεταγενέστερα. 

9. του π.δ. 134/2017 «Οργανισμός Υπουργείου Εργασί¬ 
ας, Κοινωνικής Ασφάλισης και Κοινωνικής Αλληλεγγύης» 
(Α' 168). 

10. του π.δ. 141/2017 (Α' 180) «Οργανισμός Υπουρ¬ 
γείου Εσωτερικών» 

11. του π.δ. 441/1986 (Α' 216) «Τροποποίηση και συ¬ 
μπλήρωση διατάξεων του από 24.6.1949 β.δ. «περί ορ- 
γανώσεως και λειτουργίας Παιδικών Εξοχών» και του από 
14.4.52 β.δ. «Περί καθορισμού λεπτομερειών τινών του 


ν. 1727/1951 κ.λπ.», όπωςτροποποιήθηκαν και συμπλη¬ 
ρώθηκαν μεταγενέστερα» όπως αυτό τροποποιήθηκε 
και συμπληρώθηκε μεταγενέστερα με το π.δ. 512/1988 
(Α' 232), το οποίο τροποποιήθηκε και συμπληρώθηκε 
μεταγενέστερα με το π.δ. 312/2001 (Α'210). 

12. της αριθμ. Π1 β/Γ/Π/οικ. 29421/2012 απόφασης 
«Καθορισμός αποζημίωσης των ιδιωτών - μελών που 
συμμετέχουν στα Διοικητικά Συμβούλια των Παιδικών 
Εξοχών- Κατασκηνώσεων του κρατικού προγράμματος» 
(Υπ. Ειδ. θεσ. 172). 

13. του π.δ. 80/2016 «Ανάληψη υποχρεώσεων από 
τους διατάκτες» (Α' 145). 

14. της αριθμ. Υ29/8.10.2015 απόφασης του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β'2168). 

15. της αριθμ. Υ 28/8.10.2015 απόφασης του Πρωθυ¬ 
πουργού «Ανάθεση αρμοδιοτήτων στην Αναπληρώτρια 
Υπουργό Εργασίας Κοινωνικής Ασφάλισης και Κοινωνι¬ 
κής Αλληλεγγύης, Θεανώ Φωτίου» (Β'2168). 

16. του π.δ. 123/2016 (Α' 208) «Ανασύσταση κ' μετο- 
νομασία του Υπουργείου Διοικητικής Μεταρρύθμισης.... 
Μεταφορών κ' Δικτύων». 

17. του π.δ. 125 / 2016 (Α' 210) «Διορισμός Υπουργών, 
Αναπληρωτών Υπουργών κ’ Υφυπουργών». 

18. το γεγονός ότι από τις διατάξεις της απόφασης 
αυτής προκαλείται εφάπαξ δαπάνη κατά το τρέχον οι¬ 
κονομικό έτος, το ύψος της οποίας δεν μπορεί να προσ- 
διορισθεί επακριβώς, λόγω της ιδιαίτερης φύσης λει¬ 
τουργίας των Κατασκηνώσεων. Εκτιμάται πάντως ότι δεν 
θα υπερβείτο ποσό των 3.410.000,00 ευρώ. Η ανωτέρω 
δαπάνη στην οποία περιλαμβάνεται η μισθοδοσία του 
προσωπικού, δαπάνες εκτέλεσης έργων και εργασιών 
καθώς και πάσης φύσεως λειτουργικές δαπάνες των 
κατασκηνώσεων, θα καλυφθεί από τις εγγεγραμμένες 
πιστώσεις στον προϋπολογισμό του Υπουργείου Εργα¬ 
σίας Κοινωνικής Ασφάλισης και Κοινωνικής Αλληλεγγύης 
οικονομικού έτους 2018 (Ειδ. Φ. 33 - 220 ΚΑΕ 2292) με 
τις οποίες εν συνεχεία θα επιχορηγηθούν οι οικείοι Δή¬ 
μοι οι οποίοι θα λειτουργήσουν κατά το τρέχον έτος τις 
κατασκηνώσεις. 

19. τις αριθμ. 15628/2786/13-3-2018 και 16500/2968/ 
16-3-2018 αποφάσεις της Διεύθυνσης Οικονομικής Δι¬ 
αχείρισης του Υπουργείου Εργασίας Κοινωνικής Ασφά¬ 
λισης και Κοινωνικής Αλληλεγγύης για τη δέσμευση της 
σχετικής πίστωσης που καταχωρήθηκαν με α.α. 22404 
και 28224, αντίστοιχα, στο Βιβλίο Εγκρίσεων και Εντολών 
Πληρωμής του Υπουργείου Εργασίας Κοινωνικής Ασφά¬ 
λισης και Κοινωνικής Αλληλεγγύης (ΑΔΑ: 72ΙΙ465Θ1Ω- 
ΥΩΛ και 6ΚΗΔ465Θ1Ω-ΙΒΥ αντίστοιχα). 

20. την αριθμ. οικ. 16056/154/14-3-2018 εισήγηση 
προϊσταμένης Γ.Δ.Ο.Υ. Υπουργείου Εργασίας Κοινωνικής 
Ασφάλισης και Κοινωνικής Αλληλεγγύης, αποφασίζουμε: 

Άρθρο 1 

Για το έτος 2018 η οργάνωση και η λειτουργία των Κα¬ 
τασκηνώσεων του Κρατικού Προγράμματος ανατίθεται 
στους παρακάτω Δήμους ως ακολούθως: 







Τεύχος Β' 1870/24.05.2018 

Α/Α 

ΔΗΜΟΣ 

Α/Α 

ΟΝΟΜΑΣΙΑ ΠΑΙΔΙΚΗΣ ΕΞΟΧΗΣ - ΚΑΤΑΣΚΗΝΩΣΗΣΤΟΠΟΘΕΣΙΑ 

1 . 

ΠΕΝΤΕΛΗΣ 

1 

Β' Ν. ΠΕΝΤΕΛΗΣ 

2 

ΠΕΝΤΕΛΗΣ 

2. 

ΤΡΟΙΖΗΝΙΑΣ - ΜΕΘΑΝΩΝ 

3 

ΓΑΛΑΤΑ ΠΟΡΟΥ 

3. 

ΜΑΡΑΘΩΝΟΣ 

4 

Δ' ΑΓ. ΑΝΔΡΕΑ 

5 

Ε' ΑΓ. ΑΝΔΡΕΑ 

4. 

ΛΑΥΡΕΩΤΙΚΗΣ 

6 

ΚΕΡΑΤΕΑΣ 

5. 

ΑΜΦΙΛΟΧΙΑΣ 

7 

ΑΜΦΙΛΟΧΙΑΣ ΜΠΟΥΚΑ 

6. 

ΓΡΕΒΕΝΩΝ 

8 

ΦΙΛΙΠΠΑΙΩΝ ΓΡΕΒΕΝΩΝ 

7. 

ΠΡΟΣΟΤΣΑΝΗΣ 

9 

ΚΑΛΛΙΘΕΑΣ ΔΡΑΜΑΣ 

8. 

ΠΑΓΓΑΙΟΥ 

10 

Ν. ΠΕΡΑΜΟΥ ΚΑΒΑΛΑΣ 

9. 

ΘΑΣΟΥ 

11 

ΠΟΤΑΜΙΑΣ ΘΑΣΟΥ 

10 . 

ΑΛΕΞΑΝΔΡΟΥΠΟΛΗΣ 

12 

ΜΑΚΡΗΣ ΑΛΕΞΑΝΔΡΟΥΠΟΛΗΣ 

11. 

ΧΕΡΣΟΝΗΣΟΥ 

13 

ΗΡΑΚΛΕΙΟΥ ΚΟΚΚΙΝΗ ΧΑΝΙ 

12 . 

ΧΑΝΙΩΝ 

14 

ΚΑΛΑΘΑ ΧΑΝΙΩΝ 

13. 

ΒΟΛΒΗΣ 

15 

ΣΤΑΥΡΟΥ ΘΕΣΣΑΛΟΝΙΚΗΣ 

14. 

ΘΕΡΜΑΪΚΟΥ 

16 

ΑΓΙΑΣ ΤΡΙΑΔΑΣ ΘΕΣΣΑΛΟΝΙΚΗΣ 

15. 

ΠΟΛΥΓΥΡΟΥ 

17 

ΜΕΤΑΜΟΡΦΩΣΗΣ ΧΑΛΚΙΔΙΚΗΣ 

16. 

ΣΕΡΡΩΝ 

18 

ΧΡΥΣΟΠΗΓΗΣ ΣΕΡΡΩΝ 

17. 

ΛΙΜΝΗΣ ΠΛΑΣΤΗΡΑ 

19 

ΝΕΡΑΙΔΑΣ ΚΑΡΔΙΤΣΑΣ 

18. 

ΑΓΙΑΣ 

20 

ΑΓΙΑΣ ΠΑΡΑΣΚΕΥΗΣ ΛΑΡΙΣΑΣ 

19. 

ΒΟΛΟΥ 

21 

Β' ΠΟΡΤΑΡΙΑΣ ΜΑΓΝΗΣΙΑΣ 

20. 

ΚΑΛΑΜΠΑΚΑΣ 

22 

ΠΕΥΚΗΣ ΤΡΙΚΑΛΩΝ 

21. 

ΚΕΡΚΥΡΑΣ 

23 

ΣΤΑΜΑΤΙΟΣ ΔΕΣΣΥΛΑΣ ΟΡΜΟΥ ΓΟΥΒΙΩΝ ΚΕΡΚΥΡΑΣ 

22. 

ΣΙΚΥΩΝΙΩΝ 

24 

Η' ΚΟΡΙΝΘΟΥ (ΚΛΗΜΕΝΤΙΟΥ ΚΑΙΣΑΡΕΙΑΣ) 

23. 

ΚΑΛΑΜΑΤΑΣ 

25 

ΑΓΙΑΣ ΜΑΡΙΝΑΣ ΜΕΣΣΗΝΙΑΣ 

24. 

ΣΑΜΟΥ 

26 

ΠΡΙΝ ΙΩΝ ΣΑΜΟΥ 

25. 

ΧΙΟΥ 

27 

ΣΚΛΑΒΙΩΝ ΧΙΟΥ 

26. 

ΜΩΛΟΥ - ΑΓΙΟΥ ΚΩΝΣΤΑΝΤΙΝΟΥ 

28 

Α' ΚΑΜ. ΒΟΥΡΛΩΝ ΦΘΙΩΤΙΔΑΣ 

29 

Β' ΚΑΜ. ΒΟΥΡΛΩΝ ΦΘΙΩΤΙΔΑΣ 

27. 

ΑΡΙΣΤΟΤΕΛΗ 

30 

ΕΥΡΩΚΑΤΑΣΚΗΝΩΣΗ ΟΛΥΜΠΙΑΣ 


Άρθρο 2 

Διοίκηση Παιδικών Εξοχών - Κατασκηνώσεων 

Κάθε Παιδική Εξοχή - Κατασκήνωση του Κρατικού Προ¬ 
γράμματος διοικείται από Διοικητικό Συμβούλιο, που 
συγκροτείται με απόφαση του οικείου Δημάρχου, και 
του οποίου η σύνθεση καθορίζεται ως εξής: 

- Ένας (1) υπάλληλος του οικείου Δήμου 

- Ένας (1) εκπρόσωπος της Κεντρικής Ένωσης Δήμων 
Ελλάδας 

- Ένα (1) μέλος που να διακρίνεται για την κοινωνική 
του δράση και προσφορά, οριζόμενων μεταξύ αυτών 
του Προέδρου, του Αντιπροέδρου και του Οικονομικού 
Συμβούλου. 

Ο Πρόεδρος εκπροσωπείτο Δ.Σ. στις δημόσιες και άλ¬ 
λες αρχές και λαμβάνει γνώση των εγγράφων, εγκυκλίων 
και υπολοίπων οδηγιών των αρμοδίων Διευθύνσεων του 


Υπουργείου Εργασίας Κοινωνικής Ασφάλισης και Κοινω¬ 
νικής Αλληλεγγύης. 

Σε περίπτωση απουσίας ή κωλύματος του τα καθήκο- 
ντά του εκτελούνται από τον Αντιπρόεδρο. 

Άρθρο 3 

Αρμοδιότητες Διοικητικού Συμβουλίου 
Το Δ.Σ. έχει τη γενικότερη ευθύνη της διοίκησης της 
Παιδικής Εξοχής -Κατασκήνωσης και της διαχείρισης της 
κάθε είδους περιουσίας της. 

Συντάσσει λεπτομερή προϋπολογισμό των απαιτου- 
μένων πιστώσεων για την αντιμετώπιση: 

α) των δαπανών εκτέλεσης των απαραίτητων τεχνικών 
εγκαταστάσεων της Παιδικής Εξοχής - Κατασκήνωσης, 
συντήρησης τους, διάλυσης και συγκέντρωσης του υλι¬ 
κού, και 

β) των δαπανών διατροφής και λειτουργίας εν γένει της 
Παιδικής Εξοχής - Κατασκήνωσης, τον οποίο υποβάλλει 
στον οικείο Δήμο. 

Παρακολουθεί και εποπτεύει την πιστή εφαρμογή και 
τήρηση του κανονισμού εσωτερικής λειτουργίας της Παι¬ 
δικής Εξοχής - Κατασκήνωσης. 

Άρθρο 4 

Λειτουργία Παιδικών Εξοχών - Κατασκηνώσεων 

Η λειτουργία της κάθε Παιδικής Εξοχής - Κατασκήνω¬ 
σης ρυθμίζεται λεπτομερώς από την αριθμ. I. 5144/58 
απόφαση όπως τροποποιήθηκε και συμπληρώθηκε με¬ 
ταγενέστερα και αποτελεί τον Κανονισμό Εσωτερικής 
Λειτουργίας Παιδικών Εξοχών και Κατασκηνώσεων. 

Ο Συντονιστής (Αρχηγός) έχει την ευθύνη της ομα¬ 
λής λειτουργίας και του συντονισμού των δράσεων 
προσωπικού και κατασκηνωτών σε καθημερινή βάση. 
Ενημερώνεται έγκαιρα για την τοποθέτηση του όχι όμως 
νωρίτερα των 15 ημερών από την έναρξη της πρώτης 
κατασκηνωτικής περιόδου. 

Στο έργο του αυτό υποβοηθείται από τους Επιμελη¬ 
τές, τουςΤμηματάρχες, τους Ομαδάρχες, τους γυμναστές 
και τους ειδικούς συνεργάτες σε θέματα ψυχαγωγίας και 
χειροτεχνίας. 

Οι διαχειριστές βρίσκονται στον χώρο της Παιδικής 
Εξοχής - Κατασκήνωσης 15 ημέρες πριν και 10 ημέρες 
μετά ενώ τα στελέχη και το υπόλοιπο προσωπικό 3 ημέ¬ 
ρες πριν και 3 ημέρες μετά την έναρξη και τη λήξη της 
κατασκηνωτικής περιόδου, αντίστοιχα. 

Για την υγιεινή του χώρου της κάθε Παιδικής Εξοχής- 
Κατασκήνωσης και την υγεία των κατασκηνωτών υπεύ¬ 
θυνος είναι ο γιατρός της Παιδικής Εξοχής-Κατασκήνω¬ 
σης. Μετέχει ενεργά καθημερινά στη ζωή της Παιδικής 
Εξοχής -Κατασκήνωσης, προσφέρει τις πρώτες βοήθειες 
σε κατασκηνωτές και προσωπικό και συνεργάζεται άμε¬ 
σα με το Συντονιστή σε θέματα πρόληψης, διαιτολογίου 
κ.λπ. Στο έργο του βοηθείται από Νοσοκόμα/ο. 

Ο Διαχειριστής και ο βοηθός του είναι αρμόδιοι για 
τον εξοπλισμό της Παιδικής Εξοχής - Κατασκήνωσης με 
αναλώσιμο και μη αναλώσιμο υλικό. 

Ο Διαχειριστής καλύπτει τα τρέχοντα λειτουργικά 
έξοδα από κονδύλιο ύψους όχι ανώτερου των 293,47 
ευρώ ανανεούμενο με την παρουσίαση των σχετικών 
αποδείξεων. 

Το Διαιτολόγιο καθορίζεται μετά από συνεργασία Συ¬ 
ντονιστή, Γιατρού και Διαχειριστή. Εγκρίνεται από το Δ.Σ. 
της Παιδικής Εξοχής - Κατασκήνωσης. Λαμβάνονται κάθε 
φορά υπόψη μεμονωμένες περιπτώσεις ειδικής διατρο¬ 
φής κατασκηνωτών για λόγους υγείας ή θρησκευτικούς. 

Η προετοιμασία των κατάλληλων γευμάτων και ρο¬ 
φημάτων σε σκεύη και χώρους καθαρούς και η διανομή 
τους σε προκαθορισμένες ώρες βάσει του ωρολογίου 
καθημερινού προγράμματος της Παιδικής Εξοχής - Κατα¬ 
σκήνωσης είναι ευθύνη του μάγειρα και του βοηθού του. 

Το προσωπικό βοηθητικών εργασιών είναι επιφορτι¬ 
σμένο με την καθαριότητα των χώρων που σερβίρονται 
τα γεύματα, καθώς και των χώρων υγιεινής κ.λπ. 

Τα στελέχη και το προσωπικό διαμένουν εντός της 
κατασκήνωσης και παρέχουν τις υπηρεσίες τους καθ' 
όλη τη διάρκεια της κατασκηνωτικής περιόδου. 


Στις Παιδικές Εξοχές - Κατασκηνώσεις, κατά τις περι¬ 
όδους που φιλοξενούνται παιδιά απαγορεύεται η λει¬ 
τουργία καντίνας ή κυλικείου. Επιτρέπεται μόνο κατά τις 
περιόδους που φιλοξενούνται οικογένειες, ηλικιωμένα 
άτομα και άτομα με αναπηρίες. Το ποσοστό κέρδους 
θα ανέρχεται σε 15% βάσει των τιμολογίων αγοράς, τα 
οποία θα εκδίδονται στο όνομα του ιδιώτη μισθωτή της 
καντίνας, και όχι της Παιδικής Εξοχής - Κατασκήνωσης. 
Την επίβλεψη για τη σωστή λειτουργία της, θα έχει το Δ.Σ. 
της Παιδικής Εξοχής - Κατασκήνωσης. Το ποσόν που θα 
καταβάλλεται από τον ιδιώτη μισθωτή στην Παιδική Εξο¬ 
χή - Κατασκήνωση, θα διατίθεται ύστερα από απόφαση 
του Δ.Σ. αυτής για την κάλυψη λειτουργικών αναγκών 
κ.λπ. 

Άρθρο 5 

Φιλοξενούμενοι 

Στις Παιδικές Εξοχές - Κατασκηνώσεις φιλοξενούνται: 

Λ. παιδιά ηλικίας 6-16 ετών, που έχουν ανάγκη πα- 
ραθερισμού. Από τις Παιδικές Εξοχές - Κατασκηνώσεις 
αποκλείονται μέχρι αποκαταστάσεως της υγείας τους, τα 
παιδιά που πάσχουν από μεταδοτικά νοσήματα (κοκίτης 
κ.λπ.) και εντελώς τα παιδιά που πάσχουν από ψυχονευ¬ 
ρωτικά νοσήματα (επιληψία κ.λπ.) σύμφωνα μετο άρθρο 
1 παρ. 3,4 του ν. 749/1948. 

Στις Παιδικές Εξοχές - Κατασκηνώσεις φιλοξενούνται 
και παιδιά με αναπηρίες, που πληρούν τις παραπάνω 
προϋποθέσεις και διαθέτουν ιατρική βεβαίωση ότι η κα¬ 
τάσταση της υγείας τους επιτρέπει τη συμμετοχή τους σε 
πρόγραμμα Παιδικής Εξοχής - Κατασκήνωσης. 

Β. ηλικιωμένοι είτε επισκέπτονται ΚΑΠΗ είτε όχι, εφό¬ 
σον βρίσκονται σε οικονομική αδυναμία, είναι μόνοι 
λόγω έλλειψης άλλης οικογένειας, χηρείας κ.λπ. και δια¬ 
θέτουν ιατρική βεβαίωση ότι η κατάσταση της υγείας 
τους επιτρέπει τη συμμετοχή τους σε πρόγραμμα κα¬ 
τασκήνωσης. 

Γ. ενήλικοι με αναπηρίες εφόσον προσκομίσουν ιατρι¬ 
κή βεβαίωση ότι η κατάσταση της υγείας τους επιτρέπει 
τη συμμετοχή τους σε πρόγραμμα κατασκήνωσης. 

Για το έτος 2018 ο αριθμός των φιλοξενουμένων θα 
ανέλθει σε 9.220 άτομα, ως ακολούθως: 

Α) 5.500 παιδιά 

Β) 1.420 ηλικιωμένοι 

Γ) 2.290 άτομα με αναπηρίες (παιδιά και ενήλικες). 

Άρθρο 6 

Διαδικασίες Συμμετοχής 

Οι εγγραφές των κατασκηνωτών (πληντων ατόμων με 
αναπηρίες) γίνονται στους Δήμους που θα λειτουργή¬ 
σουν κατασκηνώσεις μέχρι την 8η Ιουνίου 2018. 

Για την εγγραφή των παιδιών απαιτείται: 

- Αίτηση του γονέα ή κηδεμόνα προς το Δήμο που έχει 
την ευθύνη οργάνωσης και λειτουργίας της κατασκή¬ 
νωσης στην οποία αναγράφεται το ονοματεπώνυμο, το 
φύλο και η ηλικία του παιδιού. 

- Υπεύθυνη Δήλωση του γονέα ή κηδεμόνα στην οποία 
να αναγράφεται το ύψος του ετήσιου οικογενειακού ει¬ 
σοδήματος του προηγούμενου έτους, ο αριθμός των 
προστατευόμενων μελών, οι ηλικίες των τέκνων, ο τύπος 

της οικογένειας (π.χ. μονογεονεική, τρίτεκνη, πολύτε¬ 
κνη), άλλα κοινωνικά χαρακτηριστικά (π.χ. δικαιούχοι 
ΚΕΑ, άνεργοι, ανασφάλιστοι, σε κατάσταση ένδειας, οι¬ 
κογένειες σε κρίση, πληθυσμιακές μειονότητες κ.λπ.). 

- Βεβαίωση ιδιώτη γιατρού ή γιατρού του ασφαλιστι¬ 
κού φορέα στην οποία υποχρεωτικά να αναγράφεται: η 
κατάσταση υγείας του παιδιού, ο εμβολιασμός του με τα 
υποχρεωτικά εμβόλια, ότι δεν πάσχει από μεταδοτικά 
νοσήματα, ότι η εν γένει κατάσταση της υγείας του επι¬ 
τρέπει τη συμμετοχή του σε κατασκηνωτικό πρόγραμμα 
και τυχόν λοιπές παρατηρήσεις (φαρμακευτική αγωγή, 
αλλεργίες κ.λπ.). 

Για την εγγραφή ηλικιωμένων ατόμων απαιτείται: 

- Αίτηση του ατόμου στο Δήμο που έχει την ευθύνη 
οργάνωσης και λειτουργίας της κατασκήνωσης. 

- Υπεύθυνη δήλωση που θα αναφέρει το ύψος του οι¬ 
κογενειακού ή ατομικού εισοδήματος του. 

- Βεβαίωση ιδιώτη γιατρού ή γιατρού του ασφαλιστι¬ 
κού φορέα στην οποία υποχρεωτικά να αναγράφεται ότι 
δεν πάσχει από μεταδοτικά νοσήματα και ότι η εν γένει 
κατάσταση της υγείας του επιτρέπει τη συμμετοχή του 
σε κατασκηνωτικό πρόγραμμα. 

Οι αιτήσεις θα διαβιβάζονται ατομικά ή συλλογικά 
μέσω των ΚΑΠΗ που συμμετέχει κάθε ηλικιωμένος. 

Οι διαδικασίες αιτήσεων, επιλογής και συμμετοχής 
ατόμων με αναπηρίες, η πρόσληψη των συνοδών και του 
ειδικού προσωπικού και κάθε άλλη σχετική λεπτομέρεια, 
θα ορισθούν με σχετική κοινή υπουργική απόφαση που 
θα εκδοθεί σύμφωνα με τα προβλεπόμενα στο εδάφιο Γ' 
της παραγράφου 2 του άρθρου 57 του νόμου 4520/2018 
(Φ.Ε.Κ. 30 τ. Α'). 

Κατά την επιλογή των κατασκηνωτών προτιμούνται οι 
οικονομικά ασθενέστεροι. 

Οι κατηγορίες των κατασκηνωτών θα καταβάλλουν 
ποσό συμμετοχής «30,00» ευρώ, εξαιρουμένων των 
κάτωθι περιπτώσεων που δεν θα καταβάλλουν ποσό 
συμμετοχής: 

α) τα παιδιά των πολύτεκνων και τρίτεκνων οικογενει¬ 
ών, των οικογενειών που ο ένας ή και οι δύο γονείς είναι 
άνεργοι καθώς και των οικογενειών που είναι δικαιούχοι 
του προγράμματος ΚΕΑ, 

β) τα άτομα με αναπηρίες ανεξάρτητα από το πρό¬ 
γραμμα που θα συμμετέχουν, 

γ) ηλικιωμένα άτομα δικαιούχοι του προγράμματος 
ΚΕΑ. 

Κάθε εξουσιοδοτημένος Δήμος που θα λειτουργήσει 
κατασκηνώσεις του Κρατικού Προγράμματος, θα πρέπει 
να ανοίξει λογαριασμό σε Τράπεζα, που ο κατασκηνω¬ 
τής, εφόσον επιλεγεί, θα καταθέτει το ποσό συμμετοχής 
του και στη συνέχεια οι ενδιαφερόμενοι θα δώσουν το 
διπλότυπο της απόδειξης κατάθεσης τηςΤράπεζας στον 
Διαχειριστή της κατασκήνωσης με την υποχρέωση να 
ενημερώσει τον οικονομικό σύμβουλο αυτής. 

Το ποσό συμμετοχής επιστρέφεται στην περίπτωση 
που ο ενδιαφερόμενος δεν θα συμμετέχει τελικά στο 
κατασκηνωτικό πρόγραμμα. 

Τα έσοδα που θα προκύψουν από τη συμμετοχή των 
κατασκηνωτών θα χρησιμοποιηθούν για την βελτίωση 
των εγκαταστάσεων και του εξοπλισμού των κατασκη¬ 


νώσεων και για την κάλυψη των πάσης φύσεως δαπανών 
λειτουργίας τους. 

Η κίνηση των λογαριασμών αυτών θα γίνεται μετά από 
εισήγηση των Διοικητικών Συμβουλίων των κατασκηνώ¬ 
σεων και έγκριση του οικείου Δημάρχου. 

Οι Δήμοι που θα λειτουργήσουν Παιδικές Εξοχές - Κα¬ 
τασκηνώσεις του Κρατικού Προγράμματος υποχρεωτικά 
θα πρέπει να φιλοξενήσουν κατασκηνωτές και από τους 
άλλους Δήμους της χώρας, εφόσον υποβληθούν σχετι¬ 
κές αιτήσεις. 

Άρθρο 7 

Προσωπικό 

Κάθε Παιδική Εξοχή - Κατασκήνωση πλαισιώνεται από 
το ακόλουθο προσωπικό: 
α) ένα συντονιστή 

β) έναν επιμελητή για μέχρι 60 παιδιά 
γ) έναν ομαδάρχη για μέχρι 15 παιδιά 
δ) ένα γιατρό 
ε) ένα νοσοκόμο 
στ)ένα γυμναστή μέχρι 75 παιδιά 
ζ) έναν ειδικό συνεργάτη, ειδικευμένο σε θέματα ψυ¬ 
χαγωγίας για μέχρι 75 παιδιά 
η) έναν ειδικό συνεργάτη, ειδικευμένο σε θέματα χει¬ 
ροτεχνίας για μέχρι 75 παιδιά 
θ) ένα διαχειριστή 
ι) ένα βοηθό διαχειριστή 
ια) ένα μάγειρα 
ιβ) ένα βοηθό μάγειρα 
ιγ) έναν αποθηκάριο 

ιδ) έναν ειδικό τεχνίτη και ανάλογο προσωπικό βοη¬ 
θητικών εργασιών. 

Το προαναφερόμενο προσωπικό θα κατανεμηθεί από 
το Υπουργείο Εργασίας Κοινωνικής Ασφάλισης και Κοι¬ 
νωνικής Αλληλεγγύης σε κάθε Παιδική Εξοχή - Κατασκή¬ 
νωση, προκειμένου στη συνέχεια να γίνει η πρόσληψη 
του από τον οικείο Δήμο σύμφωνα με τις ισχύουσες 
διατάξεις. 

Άρθρο 8 

Προσόντα στελεχών 

Τα στελέχη της Παιδικής Εξοχής - Κατασκήνωσης είναι 
απόφοιτοι της σχολής Εκπαίδευσης Στελεχών Παιδικών 
Εξοχών ή απόφοιτοι των ΙΕΚ με ειδικότητα στελεχών κα¬ 
τασκηνώσεων. 

Ο Συντονιστής είναι πτυχιούχος Ανώτατης ή Ανώτερης 
Σχολής. 

Σε περίπτωση έλλειψης υποψηφίων με τα παραπάνω 
προσόντα, προτιμώνται απόφοιτοι Λυκείου με ευδόκιμη 
κατασκηνωτική εμπειρία. 

Ο Επιμελητής είναι απόφοιτος τουλάχιστον Β' τάξεως 
Λυκείου με ευδόκιμη κατασκηνωτική εμπειρία. 

ΟΤμηματάρχηςείναι άτομο με ευδόκιμη κατασκηνω¬ 
τική εμπειρία, απόφοιτος Λυκείου. 

Ο Ομαδάρχης είναι απόφοιτος Α' τάξης Λυκείου. 

Οι Ειδικοί Συνεργάτες είναι πτυχιούχοι ή φοιτητές των 
παρακάτω σχολών: 

α) Παιδαγωγικών Τμημάτων καιΤΕΙ Βρεφονηπιοκομίας 
β) Τ.Ε.Ε.ΦΑ. 

γ) Τμημάτων Κοινωνικής και Εκπαιδευτικής Πολιτικής 

δ) Θεατρικών και Δραματικών Σχολών 

ε) Μουσικών και χορευτικών σχολών και 

στ) Σχολών καλλιτεχνικών μαθημάτων. 

Σε περίπτωση έλλειψης υποψηφίων με τα παραπάνω 
προσόντα είναι δυνατή η πρόσληψη στελεχών με κατα- 
σκηνωτική εμπειρία που να αποδεικνύεται. 

Άρθρο 9 

Προσόντα λοιπού προσωπικού 

Ο Διαχειριστής είναι τουλάχιστον απόφοιτος Λυκεί¬ 
ου και κατά προτίμηση υπάλληλος του οικείου Δήμου, 
καθώς είναι υπόλογος και υπεύθυνος έναντι του Δήμου 
και του Υπουργείου Εργασίας Κοινωνικής Ασφάλισης και 
Κοινωνικής Αλληλεγγύης. Σε περίπτωση που ως διαχει¬ 
ριστής επιλεγεί υπάλληλος του οικείου Δήμου η θέση 
αυτή δεν θα προκηρυχθεί για πλήρωση. 

Ο Γιατρός της Παιδικής Εξοχής - Κατασκήνωσης είναι 
απόφοιτος ιατρικής Σχολής με άδεια άσκησης επαγγέλ¬ 
ματος και υποχρεούται να βρίσκεται καθημερινά στους 
χώρους της Παιδικής Εξοχής - Κατασκήνωσης. 

Ο Νοσοκόμος είναι απόφοιτος σχολής Νοσοκόμων 
με άδεια άσκησης επαγγέλματος ή τελειόφοιτος Σχολής 
Νοσοκόμων. 

Ο Μάγειρας και ο βοηθός του είναι απόφοιτοι ή τελει¬ 
όφοιτοι Σχολής Μαγείρων ή ΥΕ με εμπειρία στην ειδικό¬ 
τητα που να αποδεικνύεται. 

Ο Αποθηκάριος είναι τουλάχιστον απόφοιτος Λυκείου 
και κατά προτίμηση με προϋπηρεσία που να αποδει- 
κνύεται. 

Ο Ειδικός Τεχνίτης απόφοιτος ανάλογης Σχολής ή με 
εμπειρία στην ειδικότητα που να αποδεικνύεται. 

Βοηθητικό προσωπικό χωρίς ιδιαίτερα προσόντα. 

Άρθρο 10 

Οι κάθε είδους προμήθειες αναλώσιμου και μη αναλώ¬ 
σιμου υλικού διενεργούνται με μειοδοτικό διαγωνισμό, 
σύμφωνα με τις ισχύουσες για τους Δήμους διατάξεις. 

Επίσης η εκτέλεση εργασιών στις κατασκηνώσεις γί¬ 
νεται από τους Δήμους σύμφωνα με τις ισχύουσες δι¬ 
ατάξεις. 

Άρθρο 11 

Δεν επιτρέπεται η παραχώρηση του χώρου και των 
εγκαταστάσεων της Παιδικής Εξοχής - Κατασκήνωσης 
σε φορείς για τη λειτουργία κατασκηνωτικού προγράμ¬ 
ματος. 

Επιτρέπεται η παραχώρηση μέρους των εγκαταστάσε¬ 
ων των Παιδικών Εξοχών - Κατασκηνώσεων σε ενδιαφε¬ 
ρομένους φορείς (π.χ. σχολεία, συλλόγους, κ.λπ.) για να 
χρησιμοποιηθούν περιστασιακά για διάφορες εκδηλώ¬ 
σεις τους και όχι για να λειτουργήσουν ως κατασκηνώσεις, 
σε χρόνο εκτός κατασκηνωτικής περιόδου. Για την παρα¬ 
χώρηση απαιτείται απόφαση του Υπουργού Εργασίας 
Κοινωνικής Ασφάλισης και Κοινωνικής Αλληλεγγύης που 
εκδίδεται ύστερα από αίτηση του ενδιαφερομένου φο¬ 
ρέα, σχετική απόφαση του Δ. Σ. της Παιδικής Εξοχής-Κα¬ 
τασκήνωσης και σύμφωνη γνώμη του οικείου Δημάρχου. 

Άρθρο 12 

Οι εξουσιοδοτημένοι με την παρούσα απόφαση Δήμοι, 


δύνανται και σε συνεργασία με άλλους Δήμους, να ανα¬ 
λαμβάνουν τη λειτουργία των παιδικών εξοχών - κατα¬ 
σκηνώσεων της χωροταξικής τους αρμοδιότητας για τις 
οποίες έχει αποφασισθεί η αναστολή λειτουργίας τους, 
καθώς και των παιδικών εξοχών -κατασκηνώσεων που 
θα λειτουργήσουν κατά το τρέχον έτος μετά το πέρας 
της προγραμματισμένης από το Υπουργείο Εργασίας 
Κοινωνικής Ασφάλισης και Κοινωνικής Αλληλεγγύης 
κατασκηνωτικής περιόδου, εντός του χρονικού διαστή¬ 
ματος 1 ης Ιουνίου έως 30ης Σεπτεμβρίου, με ίδια μέσα. 

Για την ανάληψη λειτουργίας απαιτείται απόφαση του 
Υπουργού Εργασίας Κοινωνικής Ασφάλισης και Κοινω¬ 
νικής Αλληλεγγύης που εκδίδεται ύστερα από πρόταση 
του Δ. Σ. της Παιδικής Εξοχής - Κατασκήνωσης, οικονο¬ 
μική έκθεση της αρμόδιας υπηρεσίας του Δήμου (ή των 
Δήμων) με εκτίμηση της δαπάνης, σχετική Πρόταση Ανά¬ 
ληψης Υποχρέωσης που συντάσσεται από την οικονομι¬ 
κή υπηρεσία του Δήμου (ή των Δήμων), εξασφάλιση του 
απαιτούμενου προσωπικού κατ' εφαρμογή των άρθρων 
7,8, και 9 της παρούσας και σύμφωνη γνώμη του οικείου 
Δημοτικού Συμβουλίου (ή των Δημοτικών Συμβουλίων). 

Άρθρο 13 

Έλεγχος λειτουργίας 

Α. Το Σώμα Επιθεωρητών Υπηρεσιών Υγείας Πρόνοι¬ 
ας κατά το διάστημα λειτουργίας των κατασκηνώσεων, 
στα πλαίσια των αρμοδιοτήτων του πραγματοποιεί, κατ' 
εντολή ή αυτεπάγγελτα, ελέγχους για τη διαπίστωση της 
εφαρμογής: 

α) των διατάξεων της παρούσας απόφασης 

β) των εγκυκλίων οδηγιών που έχουν εκδοθεί για την 
λειτουργία των κατασκηνώσεων 

γ) την πρόληψη τυχόν παραλείψεων που έχουν δυσμε¬ 
νείς επιπτώσεις στην ασφαλή και υγιεινή διαβίωση των 
κατασκηνωτών και 

δ) την ομαλή και εν γένει απρόσκοπτη λειτουργία τους. 

Τα σχετικά πορίσματα των Επιθεωρητών γνωστοποι¬ 
ούνται έγκαιρα ώστε να υπάρχουν τα χρονικά περιθώρια 
για τη λήψη των απαραίτητων μέτρων και οι σχετικές 
υποδείξεις τους να υλοποιούνται άμεσα ώστε να δια¬ 
σφαλίζονται οι κατασκηνωτές και να περιφρουρείται το 
κύρος του θεσμού. 

Β. Κατά το χρονικό διάστημα λειτουργίας σε κάθε 
κατασκήνωση πραγματοποιείται τουλάχιστον ένας (1) 
επιτόπιος έλεγχος από επιτροπή που συνιστάται για το 
σκοπό αυτό στο Υπουργείο Εργασίας Κοινωνικής Ασφά¬ 
λισης και Κοινωνικής Αλληλεγγύης αποτελούμενη από: 
Έναν (1) υπάλληλο του Υπουργείου Εργασίας Κοινωνικής 
Ασφάλισης και Κοινωνικής Αλληλεγγύης που υπηρετεί 
εντός του Νομού που λειτουργεί η κατασκήνωση, έναν 
(1) υπάλληλο του οικείου Δήμου και έναν (1) εκπρόσωπο 
του φορέα στον οποίο θα ανατεθούν υποστηρικτικές 
υπηρεσίες για την φιλοξενία ατόμων με αναπηρίες. 

Η επιτροπή πιστοποιεί την τήρηση των διατάξεων 
της παρούσας απόφασης, του κανονισμού λειτουργίας 
των κατασκηνώσεων και των σχετικών εγκυκλίων και 
συντάσσει έκθεση για τα θέματα λειτουργίας, αποτελε- 
σματικότητας και ποιότητας των παρεχόμενων υπηρε¬ 
σιών στους κατασκηνωτές, η οποία υποβάλλεται έως 

την 31 η Αυγούστου στη Διεύθυνση Προστασίας Παιδιού 
και Οικογένειας του Υπουργείου Εργασίας Κοινωνικής 
Ασφάλισης και Κοινωνικής Αλληλεγγύης. 

Άρθρο 14 

Θέματα λειτουργίας του κατασκηνωτικού προγράμμα¬ 
τος που δεν αναφέρονται ρητά στην παρούσα απόφαση, 
ρυθμίζονται από τις σχετικές ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2018 

Οι Υπουργοί 

Αναπληρώτρια Υπουργός 
Εργασίας, Κοινωνικής 
Ασφάλισης και 

Εσωτερικών Κοινωνικής Αλληλεγγύης 

ΠΑΝΑΓΙΩΤΗΣ ΣΚΟΥΡΛΕΤΗΣ ΘΕΑΝΩ ΦΩΤΙΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. ΔΙΔΚ/Φ.38/2/οι κ.17106 (3) 

Σύσταση - συγκρότηση τριμελούς γνωμοδοτικού 
οργάνου στο Υπουργείο Διοικητικής Ανασυγκρό¬ 
τησης με αντικείμενο τη διενέργεια δημόσιων 
διαγωνισμών (ανοικτών, κλειστών, πρόχειρων) 
για τις προμήθειες εξοπλισμού και συστημάτων 
πληροφορικής (Ιΐ3(·ςΙνν3Γθ-5θίΙνν3Γθ) και τις προ¬ 
μήθειες, υπηρεσίες και έργα πληροφορικής, ηλε¬ 
κτρονικής διακυβέρνησης και εξυπηρέτησηςτου 
πολίτη. 

Η ΥΠΟΥΡΓΟΣ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) του άρθρου 221 του Γ' μέρους του ν. 4412/2016 
(ΦΕΚ 147/Α708.08.2016) «Δημόσιες Συμβάσεις Έργων, 
Προμηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ)», 

β) του άρθρου 21 του ν. 4354/2015 (Α' 176) «Διαχεί¬ 
ριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», όπως ισχύει, 

γ) των άρθρων 13-15 του ν. 2690/1999 (Α' 45) «Κύρωση 
του Κώδικα Διοικητικής Διαδικασίας και άλλες διατά¬ 
ξεις», όπως ισχύουν, 

δ) των άρθρων 54 και 90 του Κώδικα νομοθεσίας για 
την Κυβέρνηση και τα Κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (Α' 98) «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα», 

ε) του π.δ. 123/2016 (ΦΕΚ 208/Α704.11.2016) «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης,., 


μετονομασία Υπουργείων Εσωτερικών και Διοικητικής 
Ανασυγκρότησης.Δικτύων», 

στ) του π.δ. 125/2016 (ΦΕΚ 210/Α705.11.2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών», 

ζ) του π.δ. 133/2017 (ΦΕΚ 161/Α730.10.2017) «Οργα¬ 
νισμός του Υπουργείου Διοικητικής Ανασυγκρότησης». 

2. Την με αριθ. πρωτ. ΔΙΔΥ/Φ.1.2/οικ. 11523/23-03-2018 
(ΦΕΚ 1164/ Β729.03.2018) υπουργική απόφαση «Μετα¬ 
βίβαση δικαιώματος υπογραφής "με εντολή Υπουργού" 
στον Γενικό Γραμματέα και στους Προϊσταμένους των 
Οργανικών Μονάδων των υπηρεσιών του Υπουργείου 
Διοικητικής Ανασυγκρότησης». 

3. Την ανάγκη συγκρότησης μόνιμης Επιτροπής για 
τη διενέργεια δημόσιων διαγωνισμών (ανοικτών, κλει¬ 
στών, πρόχειρων) που αφορούν είτε στην προμήθεια 
εξοπλισμού και συστημάτων πληροφορικής (Ρι3ιτΙ\λ/ 3ΓΘ, 
5οίΐ\Λ/3Γθ) είτε σε θέματα που άπτονται έργων ηλεκτρονι¬ 
κής διακυβέρνησης και εξυπηρέτησης του πολίτη. 

4. Το γεγονός ότι οι προμήθειες εξοπλισμού και συστη¬ 
μάτων πληροφορικής (Γωΐ'άννΒΐ'θ, εοίΐννΒΐ'θ) και έργων 
ηλεκτρονικής διακυβέρνησης απαιτούν, για την αξιο¬ 
λόγηση τους, ειδικές τεχνικές γνώσεις πληροφορικής, 
επιστημονική και τεχνική κατάρτιση και εμπειρία στο 
αντικείμενο της πληροφορικής και της ηλεκτρονικής 
διακυβέρνησης, προσόντα τα οποία διαθέτουν, κατά 
κύριο λόγο, υπάλληλοι του κλάδου/ειδικότητας Πλη¬ 
ροφορικής. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Α.1 Συστήνουμε στο Υπουργείο Διοικητικής Ανα¬ 
συγκρότησης τριμελές (3μελές) γνωμοδοτικό όργανο 
(Επιτροπή) με αντικείμενο τη διενέργεια δημόσιων 
διαγωνισμών (ανοικτών, κλειστών, πρόχειρων) για τις 
προμήθειες εξοπλισμού και συστημάτων πληροφορικής 
(Γΐ3Γάνν3Γθ, εοίΐννΒΓθ) και για τις προμήθειες, υπηρεσίες 
και έργα πληροφορικής, ηλεκτρονικής διακυβέρνησης 
και εξυπηρέτησηςτου πολίτη. 

Η Επιτροπή συγκροτείται από υπαλλήλους που υπη¬ 
ρετούν στο Υπουργείο, με οποιαδήποτε σχέση εργα¬ 
σίας. Ειδικότερα, ο Πρόεδρος και ένα από τα Μέλη της 
Επιτροπής, με τους αναπληρωτές τους, ορίζονται υπάλ¬ 
ληλοι κατηγορίας/εκπαιδευτικής βαθμίδας ΠΕ ήΤΕ και 
κλάδου/ειδικότητας Πληροφορικής, καθώς και υπάλλη¬ 
λοι της κατηγορίας Ειδικών Θέσεων Εμπειρογνωμόνων 
Πληροφορικής. Το δεύτερο Μέλος της Επιτροπής, και 
ο αναπληρωτής του, ορίζονται υπάλληλοι κατηγορίας/ 
εκπαιδευτικής βαθμίδας ΠΕ ήΤΕ και κλάδου/ειδικότητας 
Διοικητικής Οργάνωσης ή Διοικητικού-Οικονομικού ή 
Διοικητικού-Λογιστικού. 

Γραμματέας της Επιτροπής, με τον αναπληρωτή του, 
ορίζεται υπάλληλος του Υπουργείου. 

2. Έργο της Επιτροπής είναι η διενέργεια διαγωνισμών 
του Υπουργείου Διοικητικής Ανασυγκρότησης για την 
προμήθεια εξοπλισμού και συστημάτων πληροφορικής 
(Γΐ3Γάνν3Γθ, 5θίΐνν3Γθ), καθώς και για την προμήθεια και 
ανάθεση υπηρεσιών και έργων πληροφορικής, ηλεκτρο¬ 
νικής διακυβέρνησης και εξυπηρέτησης του πολίτη. Η 

Επιτροπή είναι αρμόδια για τη διενέργεια των διαγωνι¬ 
σμών αυτών σε όλα τα στάδια, συμπεριλαμβανομένων 
της συγκέντρωσης των προσφορών, όπου απαιτείται, της 
αποσφράγισης αυτών, της αξιολόγησης των φακέλων 
των προσφορών ή αιτήσεων συμμετοχής σε ανοικτούς, 
κλειστούς ή πρόχειρους διαγωνισμούς, της αξιολόγη¬ 
σης των προσφορών των διαγωνισμών, της σύνταξης 
πρακτικών και της αξιολόγηση των αποτελεσμάτων των 
διαγωνισμών, καθώς και της επίλυσης παντός, εν γένει, 
θέματος που τυχόν προκόψει κατά τη διενέργεια των 
διαγωνισμών αυτών. Η Επιτροπή γνωμοδοτεί, πέραν των 
ανωτέρω θεμάτων, και για κάθε θέμα που προκύπτει 
κατά την εκτέλεση των συμβάσεων. 

3. Η Επιτροπή θα συνεδριάζει εντός του κανονικού 


ωραρίου λειτουργίας των Δημοσίων Υπηρεσιών και 
σύμφωνα με τις ισχύουσες διατάξεις περί συλλογικών 
οργάνων. 

Β. Η θητεία των μελών της Επιτροπής είναι ετήσια και 
αρχίζει από την ημερομηνία ανάρτησης της απόφασης 
ορισμού των μελών της. 

Γ. Η ισχύς της παρούσας άρχεται από την 24.05.2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2018 

Με εντολή Υπουργού 

Ο Γενικός Γραμματέας 

ΓΡΗΓΟΡΙΟΣ ΘΕΟΔΩΡΑΚΗΣ 



ΕΘΝΙΚΟ 

ΤΥΠΟΓΡΑΦΕΙΟ 

